Kampung Balung Cocos

Kampung Balung Cocos ialah sebuah perkampungan orang Melayu Cocos di kawasan Balung, Tawau, Sabah. Kampung ini terletak 45 minit dari bandar Tawau. Kampung ini juga ialah kampung yang terbesar dan tersusun masyarakat Cocos. Kampung Balung Cocos dicadangkan untuk menjadi kampung budaya masyarakat Cocos.

Sejarah
Dahulu dikenali sebagai Cocos Islander Co-Operactive Land Development Society Ltd (Co-op) dibuka pada tahun 1958 dan secara rasminya didaftarkan pada tahun 1961. Co-op ini ditubuhkan untuk menjaga kepentingan penduduk. Orang Cocos dari Kepulauan Cocos (Keeling) berhijrah ke kawasan Balung, Tawau untuk pertanian setelah beberapa ladang di Tawau tidak beroperasi. Tanah-tanah di sini dianugerahkan oleh Kerajaan Negeri Sabah pada masa itu. Masyarakat Cocos berpindah ke kawasan Balung disebabkan oleh keadaannya seperti pulau asal mereka yang mempunyai sungai.

Tarikan pelancong
Antara tarikan yang terdapat di kampung ini adalah Sungai Batu Bersusun atau lebih dikenali oleh penduduk kampung sebagai Giram Nek Legek iaitu turus basalt. Sungai ini terdapat bongkah-bongkah batu gunung berapi dipercayai berusia 27,000 tahun.

Demografi
Berdasarkan banci 2013, terdapat 817 orang penduduk di kampung ini. Kebanyakan penduduk berbangsa orang Cocos. Kegiatan ekonomi utama kampung ini ialah pertanian kelapa sawit dan sayur-sayuran, perniagaan kecil-kecilan, penternakan lembu serta industri kecil dan sederhana.

Kemudahan
 Sekolah Kebangsaan Balung
 Tabika Kemas
 Perpustakaan desa
 Klinik ibu dan anak
 Dewan masyarakat

Rujukan

Balung Cocos
Tawau
Orang Melayu Cocos